ร้านนี้อยู่ถนนศิริมังคลาจารย์ เข้าซอยกรรไกรทอง ไม่ลึกอยู่ต้นๆซอยฝั่งขวามือ เป็นร้านเล็กๆไม่ใหญ่มาก ร้านเป็นกระจก มีต้นไม้ร่มรื่น มีที่นั่งไม่มากนัก มีทั้งด้านในและด้านนอกร้าน ภายในร้านตกแต่งสวยงาม 
วิธีสั่งก็ไปสั่งที่เค้าเตอร์แล้วหยิบหมายเลขโต๊ะแล้วเลือกที่นั่งได้ตามสบายเลยค่ะ
มาที่เมนูบ้างพิเศษสุดๆคือบิงซูน้ำแข็งใสสไตล์เกาหลีที่เป็นที่ฮอตฮิต ณ ขณะนี้และมีเคครื่องดื่มต่างๆ และยังมีเค้กให้เลือกทานอีกด้วย
ได้ลองสั่งบิงซูสตอเบอรี่ชีสเค้ก ราคา169฿. 
ได้เยอะพอสมควร เสิร์ฟมาพร้อมกับซอสสตอเบอรี่ไว้ราดในน้ำเเข็งใสด้านล่างจะเป็นคล้ายๆชีสเค้ก กรุบๆอร่อยเข้ากันได้ดีค่ะ ไม่หวานจนเกินไป
อีกเมนูคือบิงซูช็อคโกแลตลาวา ราคา169฿.
เสริฟมาพร้อมซอสช็อคโกแลตข้นๆไม่เหลวเกินไปเอาไว้ราด ด้านบนน่าจะโป๊ะด้วยวิปครีมโรยด้วยผงไมโล(จากการเดา) ส่วนด้านล่างน้ำแข็งใส จะมีชิ้นช็อคโกแลต กรุบๆกรอบๆรสชาติเข้ากันไม่หวานเกินไป กินล้ะเพลินดีค่ะ
โดยรวมแล้วร้านนี้ถือว่าโอเคเลยทั้งเมนูต่างๆโดยเฉพาะบิงซูที่มาแล้วต้องสั่ง และบรรยากาศเหมาะแก่การถ่ายรูปได้อีก การบริการก็โอเคค่ะ ส่วนที่จอดรถก็สามารถจอดริมถนนบริเวณหน้าร้านได้ค่ะ